Cladonia. 247 



interiore) constantia aut uno alterove horum stratorum destituta. 

 Stratum corticate podetiorum cartilagineum, tenuius aut crassius 

 (in Gl. miniata Meyer et subg. Clathrina), ex hyphis formatum 

 pachydermaticis, lumine cellularum tenuissimo tenuive instructis, 

 subvcrticalibus aut rarius longitudinalibus [in subg. Clathrina et 

 GL capitellata (Tayl.) Babingt., CI. substellata Wainio, cet.], 

 conglutinatis. Stratum myelohyphicum (vel medullare exterius) 

 stuppeum, strato medullari thalli primarii subsimile. Stratum 

 chondroideum (vel medullare interius) crassius aut tenuius, ex hy- 

 phis formatum longitudinalibus, pachydermaticis, lumine cellula- 

 rum tenuissimo instructis, conglutinatis. Apothecia apicibus (aut 

 fortuito etiam lateri) podetiorum longiorum breviorumve affixa aut 

 raro (in variationibus descenclentibus) sessilia, in ipsa superficie 

 podetiorum enata, nigricantia aut fuscescentia aut testacea palli- 

 dave aut coccinea. Excipulum lecideinum gonidiisque destitutum, 

 etiam intus cartilagineum, ex hyphis formatum pachydermaticis, 

 lumine tenui instructis, couglutinatis, in parte exteriore radiatim 

 clispositis. Paraphyses simplices aut parcius etiam furcatae, haud 

 ramoso-connexae. Asci sat angusti, apice membrana saltern pri- 

 rauin incrassata. Sporae 8:nae (aut abortu pauciores), distichae, 

 decolores, fusiformes aut oblongae aut ovoideae, simplices aut 

 raro 1 — 3-septatae. Conceptacula pycnoconidiorum apicibus po- 

 detiorum aut margini scyphorum aut lateribus podetiorum axilla- 

 rumve aut superficiei thalli primarii squamarumve affixa, sessilia 

 aut breviter stipitata. Sterigmata exarticulata aut septis paucis 

 articulata. Pycnoconidia cylindrico-filiformia aut rarius subfusi- 

 formi-cylindrica, tenuia, curvata aut rectiuscula. 



Quia in Monographia Cladoniarum Universali hoc genus tractare exor- 

 sus sum, species Cladoniarum insigniter numerosas in Brasilia collcctas, in 

 opere citato jam maxima parte commemoratas, hie omitto. 



^-orgc^ 



